Bedriftsnavn: Helse Bergen

Til deg som skal behandles på Kreftavdelingen Poliklinikk

Til pasient og pårørende

Avdeling for kreftbehandling og medisinsk fysikk (Kreftavdelingen) ved Haukeland Universitetssykehus er en spesialavdeling for (ikke kirurgisk) behandling av kreft. Vi utreder, behandler, pleier og har etterkontroll av pasienter fra Helseregion Vest (Vestland og Rogaland). Kreftavdelingen har to sengeposter, poliklinikk, stråleterapiseksjon og kreftsenter for opplæring- og rehabilitering (KOR).

Ved poliklinikken jobber;

Sekretærer, sykepleiere, spesialsykepleiere, og leger.

Seksjonsleder er Tone Bruland Neteland

Ass. seksjonsleder er Lisa Landsvik

Ass. seksjonsleder er Kathrine Rørtveit

Fagsykepleier er Paula Mjelde

Når du møter på poliklinikken

Det er fint at du melder din ankomst i automaten i Atriet, underetasje Parkbygget hver gang du møter. Alternativt, kan du melde din ankomst via SMS innkallingen eller hos sekretær i Atriet.

Dersom du skal ta blodprøver først må du trykke på knappen Blodprøve ved automaten. På den måten har du ankomstregistrert deg på alle timeavtaler.

Blodprøver tas i Kreft poliklinikk, 1. etasje, Parkbygget.

Du informeres om videre prøver, undersøkelser og behandling via SMS.

Du vil få de nødvendige dokumenter som timeavtaler og sykemelding av legen.

Team

Pasientene inndeles i 6 tverrfaglige Team ut fra sin kreftdiagnose. Leger og sykepleiere tilknyttes teamene for å sikre kontinuitet og ivareta pasienten best mulig. Vi har tilfeldig inndelt teamfarger oransje, rødt, gult, grønt, blått og rosa.

Åpningstid på poliklinikken

man.-tors. kl. 08.00-18.00, fredager 8-16.30.

Venteværelser

Ventesone A finnes i Atriet. Ventesone C er i 1. etasje, Parkbygget.

Du vil få beskjed om hvor du skal vente når du ankomstregistrerer deg. Behandlingsavdelingen har enkel, innpakket mat tilgjengelig. Maten på poliklinikken er forbeholdt pasienter.

Pårørende

Det skal avtales med sykepleier når pårørende kan være med.

Vi vil gjerne vise poliklinikken til barn som er pårørende, og gi informasjon etter behov. Besøk av barn skal også avtales på forhånd.

Familiesamtaler

Der det kan være behov for det, ønsker vi å legge til rette for planlagte informasjonssamtaler med barn og/eller annen nær familie tilstede.

Timeavtaler

Poliklinikkens sekretærer og sykepleiere bestemmer når behandlingen gis på poliklinikken. Spesielle behov skal vi prøve å ta hensyn til.

Vi ber om forståelse ved evt. forsinkelser når det gjelder timeavtaler.

På avdelingen samarbeider vi med:

Sosionom, sykehusprest, sykehusimam (Seksjon for prestetjeneste og etikk), ernæringsfysiolog, fysioterapeut, tannpleier, ergoterapeut og andre.

Annen informasjon

Vi kan formidle kontakt med ressurssykepleier i kommunen, kreftkoordinator i kommunen, rehabiliteringssentre, hjemmesykepleie, Seksjon for smertebehandling og palliasjon, Bergen Røde Kors sykehjem, Kreftforeningen og andre.

Utreisesamtale

Når du nærmer deg ferdigbehandling hos oss, ønsker vi å tilby deg en planlagt utreisesamtale med sykepleier der fokus for samtalen er veien videre for deg.

Pasientreiser

Når du reiser til eller fra offentlig godkjent behandling, kan du ha krav på å få dekket reiseutgiftene i etterkant. For å få rekvirert transport (taxi) må det ligge til grunn helsemessige eller trafikale årsaker til dette, og det må godkjennes av behandlende lege.

For nærmere informasjon:

Tlf. 05515 eller https://helsenorge.no/rettigheter/pasientreiser

Bruk av mobiltelefon

Det er tillatt å bruke mobiltelefon i avdelingen, helst bare til nødvendige samtaler. Vi ber om at ringelyden settes så lavt som mulig. Vi ber om at det ikke tas bilder med kameratelefon inne i avdelingen. Gratis trådløst internett:

https://helse-bergen.no/praktisk-informasjon/tradlaust-internett

Du vil finne diverse informasjonsbrosjyrer og oppslag i avdelingen.

Helse-Bergens internettsider:

www.helse-bergen.no

Informasjon om tilbud til kreftpasienter og deres pårørende: Vardesenteret www.vardesenteret.no

Telefonnummer til Kreftavdelingen: 55 97 20 10

Godkjent av: Seksjonsleder Tone Bruland Neteland

Dato: mars 2023